Тръмп призова да бъде разкрита самоличността на разобличителя, заради който го разследваха – Труд
Тръмп призова да бъде разкрита самоличността на разобличителя, заради който го разследваха
„Разобличителят трябва да бъде разкрит, защото разобличителят даде фалшива информация. Той измисли история“, каза Тръмп пред репортери в Белия дом.
Адвокат на разобличителя междувременно съобщи, че клиентът му е готов да отговори директно на писмените въпроси на републиканците от комисията по разузнаването в Камарата на представителите, която води разследването за импийчмънт срещу президента. Целта е да бъдат парирани опитите на Републиканската партия начело с Тръмп да бъде разкрита самоличността на въпросния човек, който е представител на американската разузнавателна общност.
В телефонен разговор на 25 юли президентът на САЩ е поискал от украинския си колега Володимир Зеленски страната му да разследва Джо Байдън, чийто син Хънтър е работил за украинска газова компания. Бившият американски вицепрезидент е потенциален съперник от демократите на Тръмп на президентските избори в Съединените щати догодина.
Разследването се фокусира върху телефонния разговор на Тръмп от 25 юли с президента на Украйна Володимир Зеленски, в който американският президент е поискал от украинския да разследва неговия опонент и потенциален съперник на президентските избори догодина Джо Байдън, чийто син Хънтър е работил за украинска газова компания.
Разобличителят е подал сигнал именно за този телефонен разговор между двамата президенти.
В телефонния разговор Тръмп поискал от украинския си колега да разследва също така евентуална украинска намеса в хакерската атака през 2016 г. по време на предизборната кампания. Демократите обвиняват Тръмп в това, че е злоупотребил с властта си и се е опитал да окаже натиск върху Украйна, за да се намеси в американските избори в полза на Тръмп.